Peking bude vyžadovať negatívny test na covid pre vstup na verejné miesta, ako sú nákupné centrá, hotely či vládne budovy. Úrady varovali, že čínska metropola čelí v súvislosti s covidom zatiaľ najväčším ťažkostiam.
Veľa obytných blokov je v uzávere, pretože v nich boli odhalené pozitívne prípady.
Ľudia sa sťažujú na viaznuci rozvoz potravín a jedál z reštaurácií, pretože dodávkové služby sú preťažené.
Mnoho múzeí, mestských parkov, škôl a reštaurácií je uzavretých.
Čína na rozdiel od väčšiny sveta naďalej uplatňuje politiku nulového covidu a prijíma prísne opatrenia hneď po výskyte prvých prípadov infekcie. (reuters, čtk)